b'\n_START_ARTICLE_\nDu\xc5\xa1an Turk\n_START_SECTION_\n\xc5\xbdivljenje in delo\n_START_PARAGRAPH_\nTurk je leta 1984 diplomiral na ljubljanski FNT in 1992 doktoriral na Tehni\xc5\xa1ki univerzi v M\xc3\xbcnchnu. Leta 1984 se je zaposlil na Kemijskem in\xc5\xa1titutu v Ljubljani. V letih 1988\xe2\x88\x921992 je bil doktorand in pozneje gostujo\xc4\x8di profesor za biokemijo na In\xc5\xa1titutu Maxa Plancka v Martinsriedu (Nem\xc4\x8dija). Leta 1992 se je zaposlil na Institutu Jo\xc5\xbeef Stefan v Ljubljani, od 1997 kot raziskovalni sodelavec in od 1999 kot vodja skupine za strukturno biologijo._NEWLINE_Dr. Turk je bil leta 1995 izvoljen za docenta za farmacevtsko kemijo na FFA v Ljubljani. Za raziskave strukture enostavnih beljakovin je 1996 prejel nagrado Nem\xc5\xa1kega dru\xc5\xa1tva za biolo\xc5\xa1ko kemijo.'